Resolució 322/2018, de 8 de novembre
Diversa informació referent al centre de tecnificació esportiva del Ripollès.
L'entitat reclamada és una entitat privada, que per tant no és inclosa dins de l'àmbit d'aplicació directa de l'LTAIPBG definit per l'article 3.1 d'aquesta Llei, i en conseqüència la informació que és en el seu poder no és informació pública, sinó privada.
Número d'expedient de la Reclamació: 362/2018
La Resolució de la GAIP 387/2017, de 20 de novembre, relativa a la Reclamació 466/2017 presentada contra la Federació catalana de Taekwondo, entre altres resolucions en el mateix sentit, conclou que les federacions esportives són entitats privades a les que no és d'aplicació directa la legislació de transparència.
El relat d'aquella Resolució, aplicable al cas que ara ens ocupa, és el següent:
"L'article 30 de la Llei 10/1990, de 15 d'octubre, de l'esport, defineix les federacions esportives com entitats privades, sens perjudici de què puguin exercir per delegació funcions públiques de caràcter administratiu.
Així ho expressa clarament el precepte indicat: Artículo 30.
Per una altra banda, l'article 3 LTAIPBG limita l'àmbit d'aplicació directa d'aquesta Llei a les diverses Administracions i entitats que integren el sector públic de Catalunya.
En relació amb les entitats privades que exerceixen funcions públiques o potestats administratives, que presten serveis públics o que perceben fons públics per a funcionar o per dur a terme llurs activitats, l'apartat 2 d'aquest article estableix que en aquests casos el compliment de les obligacions establertes per aquesta llei (l'LTAIPBG) l'ha de fer efectiu l'Administració responsable.
També han d'informar de les retribucions percebudes pels càrrecs directius si el volum de negoci de l'empresa vinculat a activitats dutes a terme per compte de les administracions públiques supera el vint-i-cinc per cent del volum general de l'empresa.
A la vista dels preceptes citats, cal concloure que la Federació Catalana de Taekwondo és una entitat privada, a la que no és d'aplicació directa la legislació de transparència i accés a la informació pública i, per tant, no és un subjecte obligat a atendre sol·licituds directes d'informació formulades per la ciutadania.
De fet, al ser una entitat privada, la seva informació també és privada, resta fora de l'LTAIPBG (que regula el dret d'accés a la informació pública, però no a la privada), i només esdevé pública quan passa a mans de l'Administració, en base a les circumstàncies que escaigui.
En conseqüència, la Federació Catalana de Taekwondo no és obligada a atendre la sol·licitud d'informació pública que li va formular la persona reclamant, i la GAIP no pot admetre la seva Reclamació, perquè no té per objecte informació pública, sinó privada, i perquè no va contra una Administració pública, sinó contra una entitat privada.
Això no vol dir que la persona reclamant no pugui accedir a la informació demanada (o a part d'ella) a l'empara de l'LTAIPBG.
El que passa és que l'ha de demanar a l'Administració responsable (que en aquest cas deuen ser els òrgans de l'Administració de la Generalitat competents en matèria d'esport), la qual l'ha de requerir a la Federació si la informació demanada entra dins dels supòsits de l'article 3.2 LTAIPBG citats més amunt, i lliurar-la posteriorment a la persona reclamant".
Com ja s'ha dit, les consideracions fetes als paràgrafs anteriors són plenament aplicables a la Federació Catalana de Ciclisme, que és definida per l'article 1 dels seus estatuts com una entitat privada d'interès públic i social.
En conseqüència, aquesta Reclamació ha de ser inadmesa, perquè l'entitat reclamada és una entitat privada, que per tant no és inclosa dins de l'àmbit d'aplicació directa de l'LTAIPBG definit per l'article 3.1 d'aquesta Llei, i en conseqüència la informació que és en el seu poder no és informació pública, sinó privada.
Sobre la base dels antecedents i fonaments jurídics exposats, el Ple de la GAIP, en la sessió de 8 de novembre de 2018, resol per unanimitat: